ru en kk ky ru ru ky ky ru ru ru bg ru ru ru en hbs_cyr ru ky hu ky ru ky uk ky ky ky ky ky ky ky ky tyv ky ky ky ky ky tt ky ky ky ky ky ky ky ky ky ky ru
"Айат пресс", 29.01.09 - 16-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Киндиги мойнуна оролгон уул төрөдүм"
"Таппай жүрөм" деп сыздаган Роза Шакирова, өткөн жылы өз теңин таап, турмуш куруп, жыл айланбай уулдуу болгону баарыбызга маалым. Бала жытына кумарланып үйдө олтурган Розанын ичине каткан сырлары көп экен. Үйүнө барып, сырдашып, жанына жатып, уулу Русландын да кылыктарына күбө болуп кайттык. Уйку соонун арасында таң атканча баласынын кың деген үнүнөн улам, көзү умачтай ачылган Розаны баласаак эненин катарына коштум. Ал нерсени мойнуна алган Роза, "чындап, абдан баласакмын, жашым өтүп балалуу болгондон окшойт, баламды бирөөгө таштап, эшик алдындагы дүкөнгө да чыккым келбейт" дейт.
- Роза, эне болуп эненин кадырын сезгендирсиң?
- Абдан, мурда "жеңең төрөдү, эжең төрөдү" дешсе, көп көңүл деле бурчу эмесмин. "Аа, азамат" деп койчумун. Өзүм төрөгөн соң , аялзатын, өзгөчө апамды сыйлап калдым. Кыйналып төрөдүм, апам да мени кыйналып төрөгөн экен. Апамдын кадырын билип, мурда "апа андай эмес, мындай" деп катуу сүйлөп алчумун. Төрөгөнү Баткенден үч жолу келди, келгенде сылык сүйлөп "апа, чай ичиңиз" деп чайын демдеп берсем, "кой, кыйналба балам, өзүңө кара, 40 күн денсоолугуңа сак бол" деп апам "балам" деп мени аяса, мен "балам" деп уулумду жакшы көрүп атам. "Балам балалуу болгондо билесиң" деген абдан туура сөз экен. Кыз бала эненин кадырын төрөгөндөн кийин сезет турбайбы. "Кыз энесине жакын" деген сөз ушул себептен чыкса керек.
- Төрөрүңө жакын калганда сабактарга барып, врачтардан кеңеш ала алдыңбы?
- Каяктан, төрөр төрөгөнчө гастролдоп жүрсөм. Негизи сегиз айдан кийин консултацияга барыш керек тура. Толгоо малында кандай ыкмаларды колдонуу керектигин үйрөтөт экен. Биринчи толгоо, биринчи төрөт болуп, төрөттүн ыкмаларынан кабарым жок болгондуктан, врачтардын айтканын укпай, кыйкыра берип, көзүмдүн, бетимдин тамырлары жарылып, кан басымым көтөрүлүп, төрөгөндөн кийин, тону түшө электе өзүмөн кетип калыптырмын. Өзүмө келсем, жолдошум башымда, дарыгерлер менен курчап турган экен. Төрөт бөлүмгө эртең менен 7де кирип, 11.15 те төрөдүм. Тонун наркоз менен түшүрүптүр. Карачы, көзүмдүн кызылы жаңы тарап атат. Мени аман-эсен төрөтүп алган Бурул эжеге абдан ыраазымын. Болбосо операция жолу менен төрөп калат белем. Кыйналганда чыдабай " ичимди кесип болсо да төрөткүлөчү" деп жалдырап да жибербедимби.
- Досторуңдан биринчи болуп Айгүл Чалова жетип барганы чынбы?
- Ооба, Айгүл жигити экөө "жаш козунун шорпосу" деп палатага чыкканда шорпо алып барышты. Кийин чыгармачылыктагы санаалаш курбуларым да сүйүнүчтөрүн ичтерине каталбай келип-кетип атышты.
- Эмнеге талгак болдуң эле?
- Дарбыз чыгалекте дарбыз жегим келди. Анан дарбыздын жытынын кошулмасы бар сагыз чайнап, ырахат алчумун. Бадыраңды көп жедим, бирөө тамактанып жатса, ошонун тамагын жегим келет десең, уялбай анын тамагынан сөзсүз ооз тийип жиберчүмүн. Үйгө киргим келбей, үйдөгү тамактар жакпай, башка жактан тамактанганды жактырчумун. Азиза эти жок сабиз менен рожки басып койсо да мага абдан даамдуу болчу.
- Бала жытына мас болуп, сахнаны сагынбасаң деле керек...
- Сахнаны сагынам, балам уктап, тынч олтурганда сахнаны эстейм, а балам ойгонгондо анын кылыктарын көргөндө, кайрадан унутам. Сахнадан да баланын кумары күчтүүрөөк болот экен. Тойлорго чакыргандарга да, "барам" деп коюп, унутуп калам. Чакыргандарга эмне деп жооп беришимди билбей, "баламды таштаар киши жок эле" деп барбай коюуга туура келет. Жаңы жылдык концерттерге катышканымда апам 3-4 саат багып, карап калып атты. Үйгө санаам чыдабай, беш маал ""бала ыйлаган жокпу?" деп телефон чалсам, "ыйлаган жок" деп коюшат. Ыйлайт эле экен. Келсем, апам печеньени сууга чылабай эле, "минтип эле берип коем, баланы канчалык ай-ай дей берсең, да болбойт" деп чайнап берип, артынан суу берип коет экен. Негизи уулум жоош, бирок жамбашына бир нерсе чыгып ооруп, күн менен түндү алмаштырып алган. Кечинде ыйлайт, күндүзү уктайт. Азыр кудайга шүгүр, эки саат уктап, бир саат биз менен кыңылдап сүйлөшөт. Колум бошто көзүн ачканда эле эмизе берем, бирөө "эки сааттан эмиз" десе, экинчиси "сүттүү болсоң эмизе бер" дешет. Уулум катуураак ыйлап калса, жанымды коерго жер таппай, элеңдеп коркуп кетем.
- Балага ат коюу чоң маани эмеспи, атын ким койду?
- Жолдошумдун Руслан деген дайыма жакшылык, жамандыкта чогуу жүргөн досу бар. Үч айлык боюмда бар кезде бир жерде олтуруп "Роза аман-эсен төрөп, эркек болсо атын Руслан, кыз болсо Руслана коебуз" деген күйөөмдүн сөзү бар болчу, Руслан атадык. "Жакшы тилек жарым ырыс" демекчи, уулубуз келечектеги президент. Өзүнүн өмүрүн өзү сактап жарык жашоого келди. Төрөлгөндө киндиги мойнуна оролуп, киндигинин туташкан жерин колу менен кармап түшүптүр, аны билген эмесмин. Ооруканадан чыгып баратканда, шампан ичип олтурушуп, доктурлар айтты. Эгер колу менен кармап түшпөгөндө киндиги жулунуп кетет беле.
- Бала багып тынч отура бербей, клип тарттырып атканыңа эмне себеп?
- Жазында "Үйлөнүү той" менен "Таппай жүрөмгө" клип тарттырабыз деп жүргөнбүз, бирок төрөп, жакшылыктар көп болуп, клип тартуу идея ичте калган. Анан эле белгисиз бирөө телефон чалып, ""Үйлөнүү той" деген ырыңызга клип тарттырсак дегенбиз, бул ырыңыздын клиби жокпу" деп калды. Алгач ишенген жокмун, себеби, мындай жалган сунуштарды айтып телефон чалгандар көп. Кайра-кайра чалышканынан улам "розыгрыш эмес, олуттуу сунуш экен" деп "үйгө келиңиз, мен чыгалбайм, бала менен олтурам" дедим. Сүйлөшө келсек , чындап эле оюу бар, ишеничтүү адам көрүндү. Германиядан келип, кыргыз ырларды угуп, "Үйлөнү тойду" жактырып, телефонумду издеп таап алыптыр. Кийин жолдошума жолукту, ал да макул болду. Ошентип бир жумадан бери тарттырып атабыз.
- Алдыга койгон кандай максат-тилектериң бар?
- Кудай буюрса, жазында курбу беш кыздын башын кошуп концерт берсем деп турам. Алар Назира Жетигенова, Фарида Карбосова, Азиза, Айнура Салахидинова, Айгүл Чалова. Концертке коноктор чакырылбайт. Кыздар чогуу ыр жаздырып ырдап, сахнада ар улуттун бийлерин бийлеп, сатираларды аткарабыз. Ар тараптуу өнөрүбүз бар экенин далилдейбиз. Сценарийи даяр, азыртан бий кружокторуна катышалы деп атабыз.
- Жашыруун болбосо, тойлордо ставкаң канча?
- "Мага баландай акча бергиле, ансыз ырдабайм" дебейм, кээ бирөөлөр "Роза, 3000 сомго же 4000 сомго ырдап бересиңби" деп шартын түшүндүрүшөт. Ставкам 200 доллар, көбүнчөсү 5000 сомго барам. Күйөөмдүн көңүлүнө карайм, көңүлү чөгүп турганда "жакшы төлөп беребиз" деген тойго да "балаңды карачы" деп жибербей коет.
"Үйлөнүү той" клибинин режиссеру Сүйүн Откеев, "Калың жааган аппак кар жок кыйын экен"
- Германиядан окууну бүтүп, Кыргызстанга келгениме эки ай болду. Кесибим-медиа продюсер, бирок, бизге режиссер, операторлуктун миң түркүн сырын да окуткан. Максатым, бийик деңгээлдеги клип, кино тартып Кыргызстанда эле иштесем дейм. Кыргызча кино, клиптерди анализдеп көрүп, Розанын ушул ырын укканда эле жакты, мааниси өтө терең, "клиби жок болсо экен" деп тилегем. Тилегим орундалып, клиби жок экен. Макулдашып, бирдикте иштеп атабыз. Ыр кайгылуу болгон соң, "калың жааган аппак карда тартылса" деп тилегем. Тилекке каршы, кар аз болуп эрип атат. Клипти тартууда актерлор жагынан кыйналбадым, Германияда немис, англис тилдеринде окуткандыктан, съемка учурунда орусча, кыргызча терминдерден кыйналып атам, операторубуз түркчө билет экен. Анын жардамы да жакшы тийип атат.
- Клиптин сценарийин жактырбай, өзүңүз жазып чыккан турбайсызбы...
- Ооба, мурунку сценарий менен таанышсам, мага жаккан жок. Кыргызстанда баштаган алгачкы долбоорум болгондуктан, болгон аракетимди жумшайын деп, ырдын сценарийин келинчегим экөөбүз жазып чыктык. Келинчегимди аралаштырганымдын себеби, аялзаты канча айтса да башкача көзкарашта болуп, жүрөгү менен ойлонот эмеспи. Негизи эле келинчегим менин чоң кеңешчим. Бул клипти элдин жүрөгүнөн орун ала тургандай тартылса деген тилектемин. Клипти тартып бүткөн соң, жазында бир кинокомедия тартайын деп даярданып атам.